Source: https://www.edilex.fi/uutiset/asiasanat/Ammattiyhdistys
Timestamp: 2019-09-18 05:05:55+00:00

Document:
Ammattiyhdistysjäsenmaksu
Henkilöstön edustus yrityksen hallinnossa
74 hakuosumaa
1 - 20 21 - 40 41 - 60 61 - 74
13.9.2019 15.30
Hovioikeus arvioi määräaikaisten sopimusten käytön edellytyksiä ja jutun hävinneelle työntekijälle maksettavaksi tuomittavien oikeudenkäyntikulujen kohtuullisuutta HO hyväksyi mainitsemillaan lisäyksillä KO:n tuomion perustelut ja johtopäätökset siitä, että työvoiman tarve ei ollut ollut pysyvä. Kuluvastuun osalta HO totesi, ettei valitus ollut ilmeisen perusteeton ja hänen asemansa yksittäisenä työntekijänä suhteessa työnantajaan olisi puoltanut oikeudenkäyntikulujen kohtuullistamista tässä tapauksessa. Asiassa oli kuitenkin selvitetty, ettei työntekijä viime kädessä joutunut itse vastaamaan oikeudenkäyntikuluistaan, vaan oikeudenkäyntikuluriski oli siirretty hänelle oikeusapua antaneelle ammattiliitolle. Tällaisessa tilanteessa asianosaisten asemassa ei ole sellaista epäsuhtaa, että oikeudenkäyntikulujen korvausvelvollisuuden kohtuullistamiselle olisi kokonaisuutena arvioiden perusteita. (Vailla lainvoimaa 13.9.2019)
23.4.2019 11.50
Seppo Koskinen: KKO:2019:35 – Rajanvetoa neutraliteettioikeuden ja työnantajan direktio-oikeuden välillä Korkeimman oikeuden tuomiossa KKO:2019:35 oli kyse palkanmaksuvelvollisuudesta työsuorituksen estymisen yhteydessä ja siinä yhteydessä mahdollisesta työntekijöiden syrjinnästä. Korkeimman oikeuden enemmistö katsoi, että työntekijän kieltäydyttyä työtaistelun vuoksi hänelle osoitetusta perehdyttämistyöstä työnantajalla ei ollut velvollisuutta hyväksyä häneltä sellaista työsuoritusta, joka olisi käsittänyt vain lajittelu- ja jakelutyötä. Koska työnteko ei ollut estynyt työnantajasta johtuvasta syystä vaan työtaistelun vuoksi, työnantaja ei ollut velvollinen maksamaan palkkaa työnteon estymisen ajalta. Työnantaja ei ollut tällä menettelyllään myöskään syrjinyt työntekijää ammattiyhdistystoimintaan osallistumisen takia. Alemmat tuomioistuimet olivat ratkaisseet asian toisin ja hyväksyneet työntekijöiden palkkavaatimukset sekä katsoneet työnantajan syyllistyneen syrjintään. Korkeimmassa oikeudessakin asiasta äänestettiin ja lopputulos syntyi äänin 3-2. Tässä lyhyessä kirjoituksessa ei ole mahdollista käydä läpi vähemmistön perusteluja.
12.4.2019 10.14
Erimielinen KKO hylkäsi perehdyttämistyöstä työtaistelun vuoksi kieltäytyneen Postin työntekijän palkka- ja hyvitysvaatimukset - ei syrjitty ammattiyhdistystoimintaan osallistumisen takia Korkein oikeus katsoi, että työntekijän kieltäydyttyä työtaistelun vuoksi hänelle osoitetusta perehdyttämistyöstä työnantaja ei ollut velvollinen hyväksymään häneltä sellaista työsuoritusta, joka olisi käsittänyt vain lajittelu- ja jakelutyötä. Koska työnteko ei ollut estynyt työnantajasta johtuvasta syystä vaan työtaistelun vuoksi, työnantaja ei ollut velvollinen maksamaan palkkaa työnteon estymisen ajalta. Työnantaja ei ollut menettelyllään syrjinyt työntekijää ammattiyhdistystoimintaan osallistumisen takia. HOn tuomio kumottiin. (Ään.)
4.3.2019 16.00
Hovioikeuden erimielinen tuomio työpaikan ulkopuolella törkeään kavallukseen syyllistyneen työntekijän irtisanomisesta Työntekijä oli tuomittu epärehellisyyttä osoittavasta vakavasta rikoksesta. Teko oli ollut tahallinen ja pitkäkestoinen, ja työntekijä oli käyttänyt siinä hyväkseen vastuunalaista asemaansa ammattiyhdistystoiminnassa. Vaikka työntekijän syyksi luettu rikos oli tapahtunut työajan ja työpaikan ulkopuolella eikä se ollut kohdistunut työnantajaan, työsuhteen jatkamisen edellytyksenä oleva luottamus työntekijään oli perustellusti menetetty, eikä kaupungilta ollut voitu kohtuudella edellyttää sopimussuhteen jatkamista. Työntekijän kanne työsuhteen perusteettomasta päättämisestä oli näin ollen hylättävä. Kaupunki vapautettiin velvollisuudesta korvata työntekijälle työsuhteen lainvastaisesta päättämisestä 11.631,64 euroa ja oikeudenkäyntikuluista 1.078 euroa viivästyskorkoineen. HO:n esittelijä ja hovioikeudenlaamanni eivät muuttaneet KO:n tuomiolauselmaa. (Vailla lainvoimaa 4.3.2019)
31.1.2019 10.00
Ammattiliiton järjestämä toiminta ei välttämättä kerrytä työttömyysturvan aktiivisuusedellytystä vielä huhtikuussa Huhtikuun jälkeen työttömyysturvan aktiivisuusedellytyksen voi täyttää myös osassa kuntien, ammattiliittojen, järjestöjen ja työnantajien järjestämää työllistymistä tukevaa toimintaa. Muutos tulee kuitenkin voimaan siten, että uudet toiminnan muodot kerryttävät aktiivisuutta vain silloin, jos aktiivisuuden tarkastelujakso alkaa 1. huhtikuuta 2019 tai sen jälkeen, TYJ muistuttaa.
3.1.2019 16.00
Toisin kuin käräjäoikeus hovioikeus hylkäsi tuotannollisilla ja taloudellisilla perusteilla irtisanotun työntekijän työsuhteen päättämistä ja syrjintää koskevan kanteen kokonaisuudessaan - ay-aktiivisuutta ei pidetty tosiasiallisena irtisanomisperusteena Metsäyhtiö vapautettiin kaikesta KO:ssa määrätystä korvausvelvollisuudesta irtisanotulle työntekijälle. Työntekijä velvoitettiin korvaamaan metsäyhtiön arvonlisäverottomat oikeudenkäyntikulut KO:sta 24.925,50 eurolla ja HO:sta 19.026,50 eurolla viivästyskorkoineen. Työntekijän vaatimus oikeudenkäyntikulujen korvaamisesta HO:ssa hylättiin. (Vailla lainvoimaa 3.1.2019)
20.12.2018 10.11
Hovioikeus pysytti pääosin käräjäoikeuden tuomion työriitojen sovittelusta annetun lain rikkomista ja siihen liittyvästä vahingonkorvausta koskevassa asiassa Helsingin hovioikeus antoi torstaina (20.12.) tuomion Antti Rinnettä koskevassa rikosasiassa sekä Rinnettä ja Ammattiliitto Pro ry:tä koskevassa vahingonkorvausasiassa. (Vailla lainvoimaa 20.12.2018)
10.10.2018 9.31
KKO: Käräjäoikeus oli voinut turvaamistoimena velvoittaa Merimiesunionin lopettamaan vietnamilaisen kauppa-aluksen saarron Suomen Merimies-Unioni SMU ry (Merimiesunioni) oli toimeenpanemallaan saarrolla estänyt vietnamilaisen kauppa-aluksen lastauksen loppuunsaattamisen ja lähdön satamasta. Aluksen omistaja piti saartoa oikeudenvastaisena ja vaati turvaamistoimena, että saarto määrätään sakon uhalla lopetettavaksi. KKO katsoi varustamon saattaneen varsin todennäköiseksi, että saarto oli ollut päämäärältään oikeudenvastainen, koska sillä oli tavoiteltu työehtosopimusta, joka ei olisi aluksen työsopimuksiin sovellettavan Vietnamin lain mukaan sitova eikä voisi saada aikaan sopimuksessa tarkoitettuja oikeusvaikutuksia. Käräjäoikeus oli siten voinut turvaamistoimena velvoittaa Merimiesunionin lopettamaan saarron. Ks. KKO:2000:94.
6.2.2018 9.37
KKO: Työntekijäliitolla oli perimissiirron perusteella oikeus omissa nimissään ajaa kannetta huolimatta siitä että palkkasaamiset oli vaadittu maksettavaksi työntekijöille - hovioikeuden päätös kumottiin Työntekijäliitto vaati kanteessaan, että työnantaja velvoitetaan suorittamaan työntekijöille näiden liitolle perittäväksi siirtämät työpalkkasaamiset. HO katsoi, ettei liitolla ollut oikeutta omissa nimissään ajaa kannetta ja jätti kanteen tutkimatta. KKO kumosi hovioikeuden päätöksen katsoen, että siirronsaajalla oli perimissiirron perusteella oikeus omissa nimissään ajaa kannetta huolimatta siitä, että palkkasaamiset oli vaadittu maksettavaksi työntekijöille. (Ään.)
7.6.2017 11.30
Prof. Seppo Koskinen: Eri henkilöstöryhmään kuuluvilla on oikeus valita luottamusvaltuutettu, vaikka työpaikalla olisi jo toisen liiton luottamusmies Dosentti työneuvoston sihteeri Jaana Paanetoja ja tutkija Ilkka Ruponen puuttuivat aikaisemmin Edilexin Vierashuoneessa julkaistuun korkeimman oikeuden tuomiota KKO:2017:29 koskevan esittelyni yhteen virkkeeseen. En tuossa lyhyessä esittelyssä sitä perustellut. Tässä pidemmässä kirjoituksessani tarkoitukseni on pohtia tuomion suhdetta työehtosopimusjärjestelmään hieman tarkemmin. Pitäydyn edelleen omassa kannassani. En nyt kuitenkaan keskustele Paanetojan ja Ruposen käsitysten kanssa, koska keskustelu toisen kanssa edellyttää, että ensin tietää oman kantansa. Totean taustaksi sen, että annoin kantajapuolelle tässä riidassa asiantuntijalausunnon, jonka mukaisen lopputuloksen korkeimman oikeuden enemmistö hyväksyi.
31.5.2017 9.11
Työ- ja sosiaalioikeuden dosentti Jaana Paanetoja ja tutkija Ilkka Ruponen: Vielä sananen ratkaisun KKO 2017:29 vaikutuksista Työ- ja sosiaalioikeuden dosentti Jaana Paanetoja ja tutkija Ilkka Ruponen jatkavat korkeimman oikeuden ratkaisusta KKO 2017:29 Edilexin Vierashuoneessa herätettyä keskustelua.
7.4.2017 11.30
KKO: Työnantajan tuli noudattaa irtisanomismenettelyssä TSL 7 luvun 10 §:n 1 momentin säännöstä luottamusmiehen valintamenettelyssä tapahtuneesta virheestä huolimatta KKO katsoi, että luottamusmiehen valinnassa oli tapahtunut virhe, joka oli saattanut loukata joidenkin työntekijöiden oikeuksia. Koska työnantajalle oli ilmoitettu J:n valinnasta luottamusmieheksi ja koska ammattiosasto oli valinnan sittemmin hyväksynyt, tuli työnantajan noudattaa J:n irtisanomismenettelyssä TSL 7 luvun 10 §:n 1 momentin säännöstä valintamenettelyssä tapahtuneesta virheestä huolimatta.
16.2.2017 9.31
EK luopuu keskusjärjestösopimuksista, sopiminen jatkuu liittojen toimesta - PAM:n mukaan päätös sytyttää työmarkkinasodan Jatkossa EK:n sääntömuutoksen seurauksena tämän kaltaisista asioista sopiminen siirtyy liittotasolle. Jäsenliitot ovat sitoutuneet kunnioittamaan keskusjärjestösopimuksia työehtosopimuskauden loppuun asti. PAMin puheenjohtaja Ann Selin on pöyristynyt EK:n hallituksen päätöksestä. SAK:n puheenjohtaja Jarkko Eloranta pitää EK:n päätöstä huonosti harkittuna kilpailukykysopimuksen ollessa vielä voimassa.
1.12.2016 9.24
Hovioikeuden päätös väliaikaisen turvaamistoimen määräämisen edellytyksistä ja uhkasakosta aluksen saartoa koskevassa asiassa HO kumosi KO:n päätöksen siltä osin kuin KO oli hylännyt turvaamistoimihakemuksen ja velvoittanut varustamon korvaamaan Röyttän Satamatyöläiset ry:n oikeudenkäyntikulut KO:ssa. KO:n päätös jäi voimaan siltä osin kuin KO oli hylännyt uhkasakkoa koskevat vaatimukset sekä määrännyt väliaikaisen turvaamistoimen peruutettavaksi. Vaatimukset väliaikaisen turvaamistoimen perusteiden vahvistamisesta sekä KO:ssa ja HO:ssa aiheutuneiden oikeudenkäyntikulujen korvaamisesta jätettiin tutkimatta. (Vailla lainvoimaa 1.12.2016)
31.5.2016 10.12
Ammattiliitolla ei ollut kanneoikeutta ajaa omissa nimissään yleisessä tuomioistuimessa työntekijöiden palkkasaatavia koskevaa kannetta - käräjäoikeuden tuomio kumottiin AKT ry:n kanne koski työntekijöiden palkkasaatavia, tarkemmin viikkolepopäivänä tehdystä työstä kanteiden mukaan maksamatta jääneitä viikkolepokorvauksia. AKT oli esiintynyt kantajana asiassa sillä perusteella, että työntekijät olivat siirtäneet asiassa mainitut saatavansa sille perittäväksi. HO katsoi, ettei AKT:lla ollut kanneoikeutta tässä asiassa ja kanne oli ehdottoman prosessinedellytyksen puuttumisen vuoksi jätettävä tutkimatta. Myös väliintulohakemukset oli jätettävä tutkimatta. (Huom! Päätös kumottu 6.2.2018. Ks. KKO:2018.8. )
14.4.2016 14.01
Häirintäkokemusten taustalla on usein haitallista psykososiaalista kuormitusta - työnantajan on selvitettävä kuormitustekijät Etelä-Suomen AVI:n työsuojelun vastuualueelle tuli viime vuonna yhteensä 719 yhteydenottoa, jotka koskivat häirintää tai epäasiallista kohtelua. Monen yhteydenoton taustalla on varsinaisen häirinnän sijaan työn psykososiaalisia kuormitustekijöitä, kuten epäselvästi määriteltyjä tehtäviä ja vastuita, huonoa tiedonkulkua tai esimiestyön puutteita.
8.4.2016 14.08
Ammattiliittoon yhteyttä ottaneet työntekijät lomauttanut toimitusjohtaja tuomittiin työsyrjinnästä sakkoihin Vastaaja, joka oli yhtiön edustajana ilman painavaa ja hyväksyttävää syytä syytteen teonkuvauksen mukaisesti asettanut asianomistajat palvelussuhteen aikana epäedulliseen asemaan heidän ammatillisen sekä siihen rinnastettavan toimintansa perusteella lomauttamalla heidät, katsottiin syyllistyneen työsyrjintään ja tuomittiin 40 päiväsakon rangaistukseen. HO ei myöntänyt vastaajalle jatkokäsittelylupaa. (Vailla lainvoimaa 8.4.2016)
4.9.2015 14.31
Lehtorin ammattiliittoaan vastaan nostama kanne filosofian maisterin tutkinnon väärästä soveltamiskäytännöstä ja palkan määräytymisestä ei menestynyt hovissakaan - avustajana toiminut varatuomari velvoitettiin yhteisvastuullisesti korvaamaan tarpeettoman oikeudenkäynnin oikeudenkäyntikulut Vaatimus OAJ ry:n velvoittamisesta suorittamaan kantajalle korvauksena kantajan suorittaman filosofian maisterin tutkinnon väärästä soveltamistulkinnasta sekä kantajan perusoikeuksia loukanneen toiminnan johdosta syntyneestä vahingosta yhteensä 21 715 euroa hylättiin myös HO:ssa. Kysymys oli ollut tarpeettomasta oikeudenkäynnistä, jossa kantaja oli esittänyt vaatimuksia ja väitteitä, jotka kantajan avusta oikeustieteellisen koulutuksen saaneena oli tiennyt tai hänen olisi pitänyt tietää aiheettomiksi. Erityisesti väitteet perusoikeusloukkauksista olivat olleet ilmeisen perusteettomia. HO katsoi, että avustaja oli siten kantajaa avustaessaan huolimattomuudesta aiheuttanut OAJ:lle oikeudenkäyntikuluja, ja velvoitti avustajan yhteisvastuullisesti kantajan kanssa korvaamaan OAJ:lle hovioikeudessa aiheutuneet oikeudenkäyntikulut. (Vailla lainvoimaa 4.9.2015)
21.8.2015 13.10
Väitös: Maahanmuutto ammattiliitoille ristiriitainen kysymys Ammattiliittojen toiminta ehkäisee maahanmuuttajien työehtoihin liittyviä ongelmia. Maahanmuuttajat ja Suomessa tilapäisesti työskentelevät ulkomaalaiset kohtaavat silti työehtoihin liittyviä ongelmia useammin kuin syntyperäinen väestö. Turun yliopistoon tekemässään väitöstutkimuksessa Rolle Alho on selvittänyt ammattiyhdistysliikkeen monipolvista suhdetta maahanmuuttoon.

References: KKO 
 KKO 
 KKO 
 KKO 
 KKO 
 KKO